ROMÂNIA

JUDEŢUL BISTRIŢA-NĂSĂUD

CONSILIUL  JUDEŢEAN

H O T Ă R Â R E

privind închirierea unui spaţiu din incinta Ambulatoriului Integrat al Spitalului Judeţean de Urgenţă Bistriţa (Policlinica -pavilionul 1 central), situat în municipiul Bistriţa, str. Gării nr.9-11
Consiliul Judeţean Bistriţa-Năsăud;


Având în vedere:

· expunerea de motive nr.4779 /1/2012 a preşedintelui Consiliului Judeţean Bistriţa-  Năsăud;
· raportul nr.4779/2/07.08.2012 al Direcţiei Economice din cadrul Consiliului Judeţean Bistriţa-Năsăud;
· solicitarea nr. 3088 din 29.05.2012 a Spitalului Judeţean de Urgenţă Bistriţa, înregistrată la Consiliul Judeţean Bistriţa-Năsăud la numărul 4247 din 18.07.2012;
· prevederile Hotărârii Guvernului nr.905/2002 privind atestarea domeniului public al judeţului Bistriţa-Năsăud, precum şi al municipiului, oraşelor şi comunelor din judeţul Bistriţa-Năsăud;

· prevederile Hotărârii Consiliului Judeţean Bistriţa-Năsăud nr.17 din 10.02.2005 privind darea în administrare a unor bunuri din domeniul public al judeţului Bistriţa-Năsăud;
· prevederile art.119,120 şi art.123 din Legea nr.215/2001 privind administraţia publică locală, republicată, cu modificările şi completările ulterioare;
· prevederile art.14 şi art.16 din Legea nr. 213/1998 privind bunurile proprietate publică,  cu modificările şi completările ulterioare;
· raportul nr.4779/3/2012  al Comisilor de specialitate.
      In temeiul prevederilor art. 91 şi art. 97 din Legea nr.215/2001 privind administraţia publică locală, republicată, cu modificările şi completările ulterioare,
H O T Ă R Ă Ş T E :
Art.1. Se aprobă închirierea prin licitaţie publică a suprafeţei de 159,28 mp, situate în municipiul Bistriţa, str.Gării nr.9-11, de la parterul corpului C1 (policlinică pavilionul 1 central) identificat  în schiţă care face parte din prezenta hotărâre, din incinta Ambulatoriului Integrat al Spitalului Judeţean de Urgenţă Bistriţa, identificat prin Carte Funciară nr.52068 , municipiul Bistriţa, nr.crt. A1.1, nr.topo 52068-C1, cu destinaţia de prestări servicii medicale, în vederea completării bazei de investigaţii imagistice cu aparate performante de tip Computer Tomograf (C.T.)  ce poate efectua achiziţie cu minim 16 secţiuni în cadrul unei rotaţii de 3600 şi care poate efectua o gamă largă de investigaţii neuro, angio, coloană vertebrală, torace, abdomen, pelvis, extremităţi şi Rezonanţă Magnetică Nucleară ( R.M.N.) având camp magnetic de 1.5 Tesla şi 8 canale care poate efectua o gamă largă de investigaţii neuro,ortopedie, cardio, sân, torace, abdomen, pelvis, angio şi oncologie.
Art.2. Organizarea licitaţiei publice pentru închirierea spaţiului proprietate publică a judeţului, menţionat la pct.1, se va face de către Spitalul Judeţean de Urgenţă Bistriţa, în calitate de administrator al bunului  imobil. Contractul de închiriere a spaţiului  se încheie   cu o durată de 10 ani, cu posibilitate de prelungire conform legii.
 
Art.3. Se stabileşte chiria minimă de pornire a licitaţiei  echivalentul în lei a 5 euro/ mp/ lună , la cursul  BNR din ziua licitaţiei.
 
Art.4. Se stabileşte cotă parte de 50% din valoarea chiriei care rămâne la  dispoziţia Spitalului Judeţean de Urgenţă Bistriţa, iar diferenţa de 50% se virează la bugetul Consiliului Judeţean Bistriţa-Năsăud .
 
Art.5.  Prezenta hotărâre a fost adoptată cu un număr de 27 voturi « pentru ».
 
Art.6.  Cu ducere la îndeplinire a prevederilor prezentei hotărâri se încredinţează Spitalul Judeţean de Urgenţă Bistriţa şi Direcţia Economică a Consiliului Judeţean Bistriţa-Năsăud.  
 Art.7. Prezenta hotărâre se comunică prin grija Serviciului Cooperare, Relaţii Publice, Cancelarie cu:
- Spitalul Judeţean de Urgenţă Bistriţa;
- Direcţia Economică a Consiliului Judeţean Bistriţa-Năsăud;
- Instituţia Prefectului Judeţul Bistriţa-Năsăud. 
P R E Ş E D I N T E ,

    Emil Radu Moldovan
                                                                                                  












 Contrasemnează:
                                                                              
  SECRETARUL JUDEŢULUI,





            

                             Iosif Redl

     
Nr. 46
Din 29.08.2012
Tiniş Viorel/Ghircoiaş Ioana/5ex
CONSILIUL JUDEŢEAN

      Bistriţa-Năsăud
CABINET PREŞEDINTE
  Nr. 4779 / 1/07.08.2012
EXPUNERE DE MOTIVE
                    In urma solicitării nr. 3088/29.05.2012 a Spitalului Județean de Urgență Bistrița, înregistrată la Consiliul Județean Bistrița-Năsăud la nr.4247 din 18.07.2012, am luat act de necesitatea diversificării serviciilor medicale către populația județului pentru completarea bazei de investigații imagistice cu un aparat  Rezonanță Magnetică Nucleară (R.M.N.). 
                    Computer Tomograf (C.T.) existent în incinta Ambulatoriului Integrat al Spitalului Județean de Urgență Bistrița, coprul C1 (corpul central parter) ,a fost pus în funcțiune de S.C. HIPERDIA S.A. Brașov în baza contractului de închiriere nr.4792/4200 din 01.08.2008, vizat de conducerea Consiliului Județean Bistrița-Năsăud. 
                    Contractul de închiriere prevede, ca în contul chiriei pentru spațiu oferit, să se presteze 360 de servicii anuale de diagnosticare prin  Computer Tomograf (C.T.) pentru pacienții Spitalului județean de Urgență Bistrița, din care 50% cu substanță de contrast.
                    Se impune completarea bazei de investigații imagistice cu un aparat tip Rezonanță Magnetică Nucleară (R.M.N.)  pentru acuratețea actului medical .
                     Populația județului va putea beneficia de serviciile unei baze de investigații imagistice complexe, ne mai fiind nevoită să se deplaseze în județele limitrofe (Cluj sau Mureș).            
                     În baza contractului de închiriere nr. 4792/4200 din 01.08.2008, spațiul în suprafață de 112,55 mp a fost închiriat de către S.C. Hiperdia S.A. Brașov, cu destinația de prestări servicii medicale - investigații imagistice cu aparate performante de tip Computer Tomograf (C.T.). În prelungirea acestuia există 3 cabinete și un hol în suprafață totală de 46,73 mp care nu sunt utilizate de ani buni, iar aspectul spațiului fiind: pereți scorojiți, tencuială căzută, pereți umezi cu igrasie.
       Propun închirierea prin licitație publică, organizată în condițiile legii a spațiului în suprafață de 159,28 mp (112,55 mp+ 46,73 mp), de la parterul corpului C1 (policlinică pavilionul 1 central) spațiul marcat în schiță , din incinta Ambulatoriului Integrat al Spitalului Județean de Urgență Bistrița, este identificat prin Carte Funciară nr.52068 , municipiul Bistrița, nr.crt. A1.1, nr.topo 52068-C1, pe o perioadă de minim 10 ani.  
                    In acest sens, promovez proiectul de hotărâre anexat, cu solicitarea ca acesta să fie dezbătut în Comisii şi supus aprobării în plenul Consiliului Judeţean.

INIŢIATOR,

PREŞEDINTE

Emil Radu Moldovan
         ROMÂNIA

CONSILIUL JUDEŢEAN

      Bistriţa-Năsăud

DIRECŢIA ECONOMICĂ

   Nr. 4779 /2/07.08.2012
RAPORT
             In urma solicitării nr. 3088/29.05.2012 a Spitalului Județean de Urgență Bistrița, înregistrată la Consiliul Județean Bistrița-Năsăud la nr.4247 din 18.07.2012, am luat act de necesitatea diversificării serviciilor medicale către populația județului pentru completarea bazei de investigații imagistice cu un aparat  Rezonanță Magnetică Nucleară (R.M.N.).  
             O echipă mixtă formată din domnii Lazany Gabriel și Halas Niculae din partea Spitalului Județean de Urgență Bistrița și d-na Ghircoiaș Ioana din partea Consiliului Județean Bistrița-Năsăud, au fost la fața locului pentru a identifica spațiile necesare unei posibilități de extindere a serviciilor de investigații imagistice cu un aparat Rezonanță Magnetică Nucleară (R.M.N.) ce se impune în actul medical.
             În baza contractului de închiriere nr. 4792/4200 din 01.08.2008, spațiul în suprafață de 112,55 mp a fost închiriat de către S.C. Hiperdia S.A. Brașov, cu destinația de prestări servicii medicale - investigații imagistice cu aparate performante de tip Computer Tomograf (C.T.). În prelungirea acestuia există 3 cabinete și un hol în suprafață totală de 46,73 mp care nu sunt utilizate de ani buni, iar aspectul spațiului fiind deplorabil: pereți scorojiți, tencuială căzută, pereți umezi cu igrasie. Se impune reabilitarea spațiului  de 46,73 mp și utilizarea acestuia cât mai eficient .
             Toate  detaliile sunt  prezentate în NOTA DE CONSTATARE nr. 4473 din 26.07.2012, ce este anexată prezentului raport.
             Din evidențele contabile rezultă că spațiul se află înscris în domeniul public al județului , respectiv H.G.R. nr.905/2002 privind atestarea domeniului public al județului Bistrița-Năsăud, precum și al municipiului, orașelor și comunelor din județul Bistrița-Năsăud, Secțiunea II , poz. 20,cod de clasificare 1.6.2 –Policlinica Bistrița, din mun.Bistrița, str.Gării nr.9-11 (construcții și teren aferent), fiind înscrisă în Cartea Funciară Funciară nr.52068 , municipiul Bistrița, nr.crt. A1.1, nr.topo 52068-C1, nr.crt. A1.2, nr.topo 52068-C2 și nr.crt. A1-3, nr.topo 52068-C3, cu suprafața de 6906 mp. La această dată spațiul se află în administrarea Spitalului Județean de Urgență Bistrița, conform Hotărârii Consiliului Județean Bistrița-Năsăud nr.17 din 10.02.2005 privind darea în administrare a unor bunuri din domeniul public al județului Bistrița-Năsăud.
  Spațiul în suprafață de 159,28 mp (112,55 mp+ 46,73 mp), de la parterul corpului C1 (policlinică pavilionul 1 central) spațiul marcat în schiță , din incinta Ambulatoriului Integrat al Spitalului Județean de Urgență Bistrița, este identificat prin Carte Funciară nr.52068 , municipiul Bistrița, nr.crt. A1.1, nr.topo 52068-C1.

   În vederea completării bazei de investigații imagistice cu aparate performante de tip Computer Tomograf (C.T.) și Rezonanță Magnetică Nucleară ( R.M.N.), necesare în furnizarea de servicii medicale competente și complexe către populația județului ,  propunem  închirierea  prin licitație publică, organizată în condițiile legii, a spațiului identificat mai sus pe o perioadă de minim 10  ani.
             Propunem aprobarea  proiectul de hotărâre anexat.
                                                    DIRECTOR EXECUTIV,
ec.Viorel  Tiniș

